CELEX: 32011D0390
Language: sl
Date: 2011-07-01 00:00:00
Title: 2011/390/SZVP: Sklep Političnega in varnostnega odbora EUMM/1/2011 z dne 1. julija 2011 o imenovanju vodje nadzorne misije Evropske unije v Gruziji, EUMM Georgia

2.7.2011   
            
            
               SL
            
            
               Uradni list Evropske unije
            
            
               L 175/27
            
         SKLEP POLITIČNEGA IN VARNOSTNEGA ODBORA EUMM/1/2011
   z dne 1. julija 2011
   o imenovanju vodje nadzorne misije Evropske unije v Gruziji, EUMM Georgia
   (2011/390/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/736/SZVP z dne 15. septembra 2008 o nadzorni misiji Evropske unije v Gruziji, EUMM Georgia (1), in zlasti člena 10(2) Skupnega ukrepa,
   ob upoštevanju naslednjega:
   
               (1)
            
            
               Svet je 15. septembra 2008 sprejel Skupni ukrep 2008/736/SZVP o nadzorni misiji Evropske unije v Gruziji, EUMM Georgia (v nadaljnjem besedilu: EUMM Georgia).
            
         
               (2)
            
            
               Svet je 12. avgusta 2010 sprejel Sklep 2010/452/SZVP (2) o podaljšanju misije EUMM Georgia do 14. septembra 2011.
            
         
               (3)
            
            
               Na podlagi člena 10(1) Sklepa 2010/452/SZVP je Politični in varnostni odbor pooblaščen, da v skladu s členom 38 Pogodbe sprejema ustrezne odločitve v zvezi s političnim nadzorom in strateškim vodenjem misije EUMM Georgia, tudi odločitve o imenovanjih vodje misije –
            
         SPREJEL NASLEDNJI SKLEP:
   Člen 1
   G. Andrzej TYSZKIEWICZ je imenovan za vodjo nadzorne misije Evropske unije v Gruziji, EUMM Georgia, za obdobje od 18. julija 2011 do 14. septembra 2011.
   Člen 2
   Razveljavi se Sklep Političnega in varnostnega odbora EUMM Georgia/1/2010 z dne 3. septembra 2010 o podaljšanju mandata vodje nadzorne misije Evropske unije v Gruziji, EUMM Georgia (3).
   Člen 3
   Ta sklep začne veljati na dan sprejetja.
   
      V Bruslju, 1. julija 2011
      
         
            Za Politični in varnostni odbor
         
         
            Predsednik
         
         O. SKOOG
      
   
   
      (1)  UL L 248, 17.9.2008, str. 26.
   
      (2)  UL L 213, 13.8.2010, str. 43.
   
      (3)  UL L 234, 4.9.2010, str. 16.